SGP ไตรมาส 4/60 โตเด่น ดีมานด์ในจีน-ราคาแก๊ซ LPG พุ่งหนุนแนะซื้อ Valuation ถูก
SGP ไตรมาส 4/60 โตเด่น ดีมานด์ในจีน-ราคาแก๊ซ LPG พุ่งหนุนแนะซื้อ Valuation ถูก
7 ก.พ. 2561

บล.เคจีไอ ระบุในบทวิเคราะห์วันนี้(7ก.พ.)ว่า บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP (ยังไม่มีเป้า Consensus) 1) ประเมินแนวโน้มผลการดำเนินงานไตรมาส 4/60 โตเด่น เทียบไตรมาสก่อนหน้า และ เทียบช่วงเดียวกันของปีก่อน จากปริมาณขายที่คาดจะเพิ่มขึ้นตามปัจจัยฤดูกาล และดีมานด์ที่เพิ่มขึ้นในจีน + ราคาแก๊ซ LPG ปรับตัวขึ้น ii) รับอานิสงส์นโยบายสิ่งแวดล้อมของจีน ลดใช้พลังงานถ่านหิน (ที่ส่งผลกระทบต่อสิ่งแวดล้อม) ทำให้ดีมานด์แก๊ซเพิ่มขึ้น
2) ประเมิน Valuation ถูกด้วย Trailing PE ที่ต่ำเพียง 10.4 เท่า และหากผลการดำเนินงานไตรมาส 4/60 โตเทียบไตรมาสก่อนหน้า และ เทียบช่วงเดียวกันของปีก่อน ตามที่คาด ประเมินมีโอกาสที่ Trailing PE จะลดลงไปอีก จากข้อมูลในอดีต PE เฉลี่ยอยู่ที่ 10.6 เท่า และมีส่วนเบี่ยงเบนมาตรฐาน = 4.5 เท่า (ข้อมูลรายสัปดาห์ตั้งแต่ปี 2554 – ปัจจุบัน โดยข้ามปี 2556 และ 2558 ที่ผลการดำเนินงานต่ำผิดปกติ ทำให้ PE สูงผิดปกติออกไป)